**RÁMCOVÁ DOHODA NA POSKYTOVANIE SLUŽIEB**

**uzavretá podľa ust. § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a § 2 ods. 5 písm. g) a § 83 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“)**

**(ďalej len „Rámcová dohoda“)**

**Článok I.**

**ZMLUVNÉ STRANY**

Objednávateľ: Úrad geodézie, kartografie a katastra Slovenskej republiky

sídlo: Chlumeckého ul. č. 2, 820 12 Bratislava

štatutárny orgán: Ing. Mária Frindrichová, predsedníčka

bankové spojenie: Štátna pokladnica

IBAN: SK40 8180 0000 0070 0006 3046

IČO: 00 166 260

DIČ: 2020830240

IČ DPH: SK2020830240

(ďalej len „**Objednávateľ**“)

Poskytovateľ: ...........................................................

sídlo: ...........................................................

štatutárny orgán: ...........................................................

bankové spojenie: ...........................................................

IBAN: ...........................................................

IČO: ...........................................................

DIČ: ...........................................................

IČ DPH: ...........................................................

zapísaný: ...........................................................

(ďalej len „**Poskytovateľ**“)

Objednávateľ a Poskytovateľ sa označujú spoločne aj ako „**Zmluvné** **strany**“, resp. jednotlivo ako **„Zmluvná strana“.**

**Článok II.**

**Preambula**

1. Táto Rámcová dohoda pod registračným číslom ............................. sa uzatvára na základe výsledku verejného obstarávania postupom pre nadlimitnú zákazku vyhláseného v Úradnom vestníku EÚ zo dňa ...... pod označením .............. a vo vestníku Verejného obstarávania č. ...... zo dňa ......, pod označením ..................., ktorej predmetom je **„Odborné konzultačné služby - Komplexná podpora riadenia IT projektov“** v súlade s ust. zákona o VO.
2. Výsledkom postupu zadávania zákazky uvedeného pod bodom 2.1 tohto článku je uzavretie Rámcovej dohody s Poskytovateľom ako úspešným uchádzačom.
3. Účelom Rámcovej dohody je zabezpečiť poskytovanie odborných konzultačných služieb - komplexnej podpory riadenia IT projektov a stanoviť práva a povinnosti Zmluvných strán pri zabezpečovaní služieb.
4. Rámcová štruktúra a špecifikácia služieb je uvedená v Prílohe č. 1, ktorá je neoddeliteľnou súčasťou Rámcovej dohody.

**Článok III.**

**Definície**

**„Služby“** predstavujú odborné poradenské služby v oblasti riadenia komplexných IT projektov, IT stratégie, služieb IT organizácie a informačnej bezpečnosti, pričom podrobný opis všetkých Služieb, ktoré sú predmetom tejto Rámcovej dohody je uvedený v Prílohe č. 1 tejto Rámcovej dohody

„**Objednávka**“ je objednávka vyhotovená podľa tejto Rámcovej dohody, zadaná a poslaná Objednávateľom Poskytovateľovi, na základe ktorej bude Poskytovateľ poskytovať Objednávateľovi Služby;

**„Autorizovaná osoba“** je štatutárnym zástupcom Zmluvnej strany a/alebo osoba oprávnená alebo splnomocnená vykonávať určitú činnosť a to na základe splnomocnenia, autorizácie, kvalifikácia alebo iného druhu oprávnenia.

„**Deň**“ znamená, pokiaľ nie je v tejto Rámcovej dohode uvedené inak, kalendárny deň;

„**Expert**“ je zamestnanec Poskytovateľa alebo zamestnanec jeho subdodávateľa, ktorý je členom pracovného tímu a bude sa podieľať na poskytovaní Služieb podľa tejto Rámcovej dohody. Na poskytovaní Služieb sa budú podieľať štyri typy/role Expertov uvedené v Prílohe č. 1 tejto Rámcovej dohody spolu s popisom Služieb, ktoré bude Expert poskytovať.

**„Opis predmetu Rámcovej dohody“** je opis predmetuzákazky uvedenývsúťažnýchpodkladoch z verejného obstarávania predchádzajúceho uzavretiu tejto Rámcovej dohody, v ktorom je uvedená bližšia špecifikácia Služieb, ktoré bude Poskytovateľ poskytovať Objednávateľovi prostredníctvom Expertov na základe jednotlivých Objednávok. Opis predmetu rámcovej dohody tvorí Prílohu č. 1 tejto Rámcovej dohody;

„**Človekodeň**“ znamená pracovný („full time equivalent“) deň, t.j. 8-hodinový pracovný deň jedného Experta;

„**Zadanie na** **Služby**“ je podrobný Opis predmetu Rámcovej dohody obsahujúci bližšiu špecifikáciu Služieb, ktoré má Poskytovateľ poskytnúť Objednávateľovi. Zadanie na Služby vychádza z Opisu predmetu Rámcovej dohody uvedeného v Prílohe č. 1 tejto Rámcovej dohody a bude tvoriť neoddeliteľnú súčasť každej Objednávky.

„**Osobohodina**“ je hodina práce jedného Experta. Počet Osobohodín opisuje množstvo času potrebného na poskytnutie Služby.

„**IT**“ sú informačné technológie.

„**ESKN**“ je Elektronický systém katastra nehnuteľností.

„**ZBGIS**“ je Základná báza údajov pre geografický informačný systém.

**Článok IV.**

**Predmet Rámcovej dohody**

1. Predmetom tejto Rámcovej dohody je záväzok Poskytovateľa poskytovať riadne a včas, počas platnosti a účinnosti tejto Rámcovej dohody na základe jednotlivých písomných Objednávok vyhotovených Objednávateľom, odborné poradenské služby v oblasti riadenia komplexných IT projektov, IT stratégie, služieb IT organizácie a informačnej bezpečnosti, pričom podrobný opis všetkých Služieb, ktoré sú Predmetom tejto Rámcovej dohody je uvedený v Prílohe č. 1 tejto Rámcovej dohody (ďalej aj ako „**Služby**“).
2. Služby podľa bodu 3.1 tohto článku Rámcovej dohody sa budú poskytovať najmä za účelom zabezpečenia plnenia strategických úloh a rozvojových zámerov Objednávateľa týkajúcich sa projektov ESKN a ZBGIS a za účelom zabezpečenia činností a úloh Objednávateľa súvisiacich so zaistením trvalej udržateľnosti projektov ESKN a ZBGIS prostredníctvom bezporuchovosti, spoľahlivosti, bezpečnosti a efektívnosti prevádzky; ďalej za účelom plnenia strategických úloh a rozvojových zámerov Objednávateľa pri ďalších pripravovaných IT projektoch súvisiacich s budovaním e-Governmentu, a to formou komplexnej podpory riadenia IT projektov vrátane riadenia kvality a strategického prehodnotenia a plánovania informačných systémov.
3. Záväzku Poskytovateľa riadne a včas poskytnúť Služby podľa Objednávky Objednávateľa zodpovedá záväzok Objednávateľa zaplatiť Poskytovateľovi za riadne a včas poskytnuté Služby odplatu podľa podmienok stanovených v článku V. tejto Rámcovej dohody. Odplata za poskytnuté Služby bude stanovená na základe jednotkových cien za osobohodinu poskytovania Služieb uvedených v Prílohe č. 2 tejto Rámcovej dohody.
4. Objednávateľ je oprávnený, ale nie je povinný objednať všetky Služby uvedené v Prílohe č. 1 tejto Rámcovej dohody.
5. Obsahom tejto Rámcovej dohody je v zmysle uvedeného najmä dohoda Zmluvných strán o:
   1. jednotkových cenách za osobohodinu poskytovania Služieb,
   2. podmienkach poskytovania Služieb,
   3. podmienkach zadávania Objednávok.

**Článok V.**

**Zadávanie objednávok a spôsob realizácie predmetu Rámcovej dohody**

1. Zmluvné strany sa dohodli, že predmet tejto Rámcovej dohody sa bude počas platnosti a účinnosti tejto Rámcovej dohody realizovať formou zadávania jednotlivých písomných Objednávok, ktoré je oprávnený vyhotovovať výlučne štatutárny zástupca Objednávateľa alebo ním autorizovaná osoba. Zmluvné strany sa dohodli, že Objednávky, zadávané na základe tejto Rámcovej dohody, musia zodpovedať podmienkam dohodnutým v tejto Rámcovej dohode, najmä s ohľadom na maximálne jednotkové ceny za osobohodinu poskytovania Služieb uvedené v Prílohe č. 2 tejto Rámcovej dohody a práva a povinnosti dohodnuté v tejto Rámcovej dohode.
2. Zmluvné strany sa dohodli, že v prípade záujmu Objednávateľa o poskytnutie Služieb podľa tejto Rámcovej dohody, Objednávateľ zašle Poskytovateľovi predbežnú objednávku obsahujúcu najmä popis Služieb, o ktorých predpokladá, že budú následne objednané (ďalej len „**Predbežná objednávka**“). Predbežná objednávka musí byť jednoznačne označená slovom „Predbežná objednávka“. Poskytovateľ je povinný do troch (3) kalendárnych dní odo dňa doručenia Predbežnej objednávky písomne zaslať Objednávateľovi predpokladaný počet osobohodín potrebných na zabezpečenie Služieb uvedených v Predbežnej objednávke. Počet osobohodín vyhotovený Poskytovateľom musí byť rozčlenený podľa typu Experta potrebného na poskytnutie danej Služby. Poskytovateľ berie na vedomie, že Predbežná objednávka nie je záväznou Objednávkou a Objednávateľ nie je povinný po vyhotovení Predbežnej objednávky objednať Služby v nej uvedené. Služby podľa tejto Rámcovej dohody sa budú poskytovať až na základe Objednávky podľa bodu 5.3 tohto článku Rámcovej dohody, ktorá sa stáva záväznou podľa bodu 5.5 a 5.7 tohto článku Rámcovej dohody.
3. Každá Objednávka musí obsahovať najmä:
   1. poradové číslo Objednávky,
   2. odvolanie sa na túto Rámcovú dohodu, predovšetkým číslo tejto Rámcovej dohody,
   3. Zadanie na Služby,
   4. miesto dodania Služieb,
   5. termín, do ktorého majú byť Služby poskytnuté,
   6. formu poskytnutia Služieb podľa aktuálnych potrieb Objednávateľa,
   7. spôsob poskytnutia Služieb podľa aktuálnych potrieb Objednávateľa,
   8. dátum a miesto vyhotovenia Objednávky,
   9. pečiatku a podpis štatutárneho zástupcu alebo autorizovanej osoby Objednávateľa.
4. Neoddeliteľnou súčasťou každej Objednávky bude Zadanie na Služby. V Zadaní na Služby sa určia, v súlade s Opisom predmetu Rámcovej dohody uvedenom v Prílohe č. 1 tejto Rámcovej dohody, presné požiadavky na zabezpečenie Služieb, t. j. Zadanie na služby obsahuje najmä detailný popis Služieb a ich rozsah.
5. Objednávateľ doručí písomnú Objednávku na adresu sídla Poskytovateľa uvedenú v článku I. tejto Rámcovej dohody. Pokiaľ v lehote piatich (5) pracovných dní odo dňa doručenia Objednávky Poskytovateľovi nebude Objednávateľovi preukázateľne doručené písomné odmietnutie Objednávky, márnym uplynutím tejto lehoty sa Objednávka považuje za prijatú (ďalej len „**Prijatá Objednávka**“). Odmietnutie Objednávky je Poskytovateľ oprávnený doručiť aj elektronickou poštou na adresu Objednávateľa: sekretariat@skgeodesy.sk. Odmietnutie Objednávky je Poskytovateľ povinný riadne písomne odôvodniť.
6. V prípade odmietnutia Objednávky sa do piatich (5) kalendárnych dní odo dňa doručenia odmietnutia Objednávky Objednávateľovi uskutoční spoločné rokovanie kontaktných osôb Zmluvných strán za účelom odstránenia nedostatkov, z ktorého bude vyhotovený písomný záznam obsahujúci záver prijatý na rokovaní. V prípade odstránenia nedostatkov kontaktnými osobami Zmluvných strán, Objednávateľ vyhotoví novú Objednávku v súlade s touto Rámcovou dohodou a záverom z rokovania, ktorú zašle Poskytovateľovi na adresu jeho sídla uvedenú v článku I. tejto Rámcovej dohody a na pôvodnú Objednávku sa nebude prihliadať. V prípade, že medzi kontaktnými osobami Zmluvných strán nedôjde k dohode, t. j. nebudú odstránené nedostatky, takáto Objednávka sa považuje za neprijatú Poskytovateľom.
7. Prijatím Objednávky sa Poskytovateľ zaväzuje, za podmienok dojednaných v tejto Rámcovej dohode a v príslušnej Objednávke, poskytovať pre Objednávateľa Služby riadne a včas, v rozsahu a spôsobom uvedeným v Objednávke a v súlade so Zadaním na Služby. Pri poskytovaní Služieb je Poskytovateľ povinný dodržiavať ustanovenia tejto Rámcovej dohody a Objednávky.
8. Zmluvné strany sa dohodli, že Poskytovateľ začne s poskytovaním Služieb uvedených v Objednávke v deň prijatia Objednávky podľa bodu 5.5 tohto článku Rámcovej dohody. Poskytovateľ bude Služby poskytovať sám alebo prostredníctvom subdodávateľov. V prípade, že Poskytovateľ použije pri poskytovaní Služieb subdodávateľov, nezbavuje ho to zodpovednosti poskytovať Služby riadne a včas, v súlade s touto Rámcovou dohodou a príslušnou Objednávkou a Poskytovateľ v takomto prípade zodpovedá za poskytovanie Služieb, ako keby Služby poskytoval sám.
9. Zmluvné strany sa dohodli, že poskytovanie Služieb po prijatí Objednávky sa bude realizovať najmä vo forme poradenských a konzultačných služieb, vypracovaných analýz, metodických materiálov a štúdií, odborných stanovísk a audítorských služieb podľa potrieb Objednávateľa. Forma poskytnutia Služieb bude upresnená v Objednávke, pričom Zmluvné strany sa môžu podľa aktuálnej potreby písomne dohodnúť aj na inej forme poskytnutia Služieb ako je uvedená v Objednávke.
10. Zmluvné strany sa dohodli, že spôsob poskytnutia Služieb predstavuje najmä písomné zaslanie výstupov Služieb na adresu sídla Objednávateľa v papierovej alebo elektronickej podobe. Spôsob poskytnutia Služieb bude upresnený v Objednávke, pričom Zmluvné strany sa môžu podľa aktuálnej potreby písomne dohodnúť aj na inom spôsobe poskytnutia Služieb ako je uvedený v Objednávke.
11. Pri poskytovaní Služieb bude Poskytovateľ primárne vychádzať z údajov, informácií, podkladov a rozvojových zámerov Objednávateľa. Tieto budú Poskytovateľovi poskytnuté vo forme písomných dokumentov od Objednávateľa a prostredníctvom písomných zápisov z rokovaní s kontaktnými osobami Objednávateľa.
12. Poskytovateľ je povinný poskytnúť Služby v termíne stanovenom v Objednávke. Po uplynutí termínu uvedeného v Objednávke, v ktorom majú byť Služby poskytnuté, je Poskytovateľ povinný vyhotoviť Výkaz prác. Výkaz prác je Poskytovateľ povinný predložiť Objednávateľovi na schválenie do piatich (5) pracovných dní odo dňa uplynutia termínu uvedeného v Objednávke. Výkaz prác bude obsahovať najmä popis poskytnutých Služieb a počet osobohodín odpracovaných jednotlivými Expertmi pri poskytovaní Služieb v čase od prijatia Objednávky podľa bodu 5.5 tohto článku Rámcovej dohody do uplynutia termínu uvedeného v Objednávke (ďalej len „**Výkaz prác**“). Vzor Výkazu prác je uvedený v Prílohe č. 5 tejto Rámcovej dohody.
13. Objednávateľ má právo neodsúhlasiť počet osobohodín alebo popis Služieb uvedený Poskytovateľom vo Výkaze prác, ak uvedené údaje nezodpovedajú skutočnosti alebo ak Služby uvedené vo Výkaze prác neboli poskytnuté vôbec alebo neboli poskytnuté riadne alebo ak počet osobohodín jednotlivých Expertov uvedený vo Výkaze prác presiahne počet osobohodín oznámených Poskytovateľom Objednávateľovi na základe Predbežnej objednávky podľa bodu 5.2 tohto článku Rámcovej dohody. V takom prípade Poskytovateľ upraví Výkaz prác a opätovne ho predloží na schválenie Objednávateľovi. Schválenie Výkazu prác sa uskutoční podpísaním akceptačného protokolu oboma Zmluvnými stranami. Schválený výkaz prác a podpísaný akceptačný protokol budú povinnými prílohami každej faktúry vystavenej Poskytovateľom.
14. Pokiaľ Poskytovateľ neposkytne Objednávateľovi Služby v termíne stanovenom v Objednávke alebo pokiaľ vo Výkaze prác uvedie objednané Služby, ktoré neboli Objednávateľovi poskytnuté vôbec alebo neboli poskytnuté riadne, Poskytovateľ sa dostáva do omeškania s poskytnutím Služieb uvedených v Objednávke.

**Článok VI.**

**Cena a platobné podmienky**

1. Maximálna celková cena za celý predmet tejto Rámcovej dohody je stanovená v súlade s podmienkami uzavretia tejto Rámcovej dohody vo výške **............................** EUR bez DPH (slovom: **............................**  EUR bez DPH). Objednávateľ neposkytuje Poskytovateľovi zálohové platby ani preddavky.
2. Jednotkové ceny za Osobohodiny poskytovania Služieb jednotlivými Expertmi sú stanovené v súlade s príslušnými ustanoveniami zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov ako výsledok zadávania zákazky uvedený v článku II. tejto Rámcovej dohody. Jednotkové ceny za Osobohodiny poskytovania Služieb jednotlivými Expertmi sú špecifikované v Prílohe č. 2 tejto Rámcovej dohody a sú stanovené ako ceny maximálne.
3. Zmluvné strany sa dohodli, že fakturácia bude prebiehať priebežne, t. j. faktúry sa budú vystavovať k jednotlivým Objednávkam. Právo fakturovať vzniká Poskytovateľovi dňom podpísania akceptačného protokolu zástupcami oboch Zmluvných strán.
4. Cena za Služby špecifikované v Objednávke sa vypočíta ako súčin reálne odpracovaných Osobohodín jednotlivých Expertov podľa schváleného Výkazu prác a podpísaného akceptačného protokolu a jednotkovej ceny za Osobohodinu poskytovania Služieb jednotlivými Expertmi uvedenej v Prílohe č. 2 tejto Zmluvy (ďalej len „**Odplata**“).
5. Odplata za poskytovanie Služieb je stanovená tak, že sú v nej zahrnuté všetky náklady, ktoré na strane Poskytovateľa vzniknú pri plnení Objednávky alebo v súvislosti s jej plnením. Nad rámec Odplaty Poskytovateľ nie je oprávnený na úhradu akýchkoľvek nákladov alebo výdavkov vynaložených na plnenie tejto Objednávky alebo v súvislosti s ňou.
6. Objednávateľ uhradí Poskytovateľovi Odplatu za poskytnutie Služieb v zmysle Objednávky na základe faktúry vystavenej Poskytovateľom za podmienok uvedených v tejto Rámcovej dohode.
7. Objednávateľ je povinný uhradiť faktúru Poskytovateľa v lehote splatnosti do 30 dní odo dňa jej doručenia do podateľne Objednávateľa (t. j. adresa sídla). Úhrada faktúry sa vykoná bezhotovostným prevodom na účet Poskytovateľa uvedený v záhlaví tejto Rámcovej dohody.
8. Každá vystavená faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Ku každej faktúre musí byť priložená písomná Objednávka, schválený Výkaz prác a akceptačný protokol podpísaný zástupcami oboch Zmluvných strán. Ak predložená faktúra nebude obsahovať náležitosti daňového dokladu, požadované prílohy alebo nebude vystavená v súlade s touto Rámcovou dohodou alebo Objednávkou, Objednávateľ ju vráti v lehote splatnosti Poskytovateľovi na prepracovanie. Opravená faktúra je potom splatná do tridsať (30) dní, odo dňa jej doručenia do podateľne Objednávateľa (t. j. adresa sídla).
9. Objednávateľ si vyhradzuje právo zmeniť platobné podmienky súvisiace s viazaním, reguláciou alebo zmenou štátneho rozpočtu. V prípade omeškania zaplatenia faktúry si Poskytovateľ nebude uplatňovať nárok na úrok z omeškania, zmluvnú pokutu, ak omeškanie bude preukázateľne spôsobené peňažným ústavom Objednávateľa.

**Článok VII.**

**Miesto dodania Služieb**

1. Miesto dodania Služieb bude stanovené v Objednávke na základe požiadavky Objednávateľa, spravidla ním je však sídlo Objednávateľa a/alebo sídlo organizácií v jeho zriaďovateľskej pôsobnosti v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

**Článok VIII.**

**Práva a povinnosti Zmluvných strán**

1. Zmluvné strany sa zaväzujú, že počas realizácie Služieb budú navzájom spolupracovať a vyvinú maximálne úsilie a súčinnosť, aby boli Služby zrealizované v súlade s Rámcovou dohodou a Objednávkou.
2. Zmluvné strany budú dodržiavať zásady mlčanlivosti o akýchkoľvek informáciách, ktoré sú uvedené v tejto Rámcovej dohode a v Objednávke alebo im budú poskytnuté v priebehu realizácie Služieb. Poskytovateľ sa zaväzuje, že bude zachovávať dôvernosť všetkých informácií o Objednávateľovi aj po uplynutí platnosti tejto Rámcovej dohody.
3. Za dôverné informácie sa považujú najmä informácie obchodnej, marketingovej, finančnej alebo organizačnej povahy, ktoré sa priamo alebo nepriamo týkajú realizácie Služieb.
4. Zmluvné strany sú povinné zaistiť utajenie dôverných informácií spôsobom obvyklým pre utajovanie takýchto informácií, ak nie je výslovne dojednané inak. Táto povinnosť platí bez ohľadu na ukončenie platnosti a účinnosti tejto Rámcovej dohody. Zmluvné strany sú povinné zaistiť utajenie dôverných informácií aj u svojich zamestnancov, zástupcov, ako aj u zamestnancov subdodávateľov, pokiaľ im takéto informácie boli poskytnuté. Dôvernou informáciou sa pre účely tejto Rámcovej dohody nerozumie cena.
5. Dôverné informácie poskytnuté, odovzdané, oznámené, sprístupnené a/alebo akýmkoľvek iným spôsobom získané jednou Zmluvnou stranou od druhej Zmluvnej strany na základe a/alebo v akejkoľvek súvislosti s touto Rámcovou dohodou môžu byť použité výhradne na účely plnenia Predmetu tejto Rámcovej dohody a v súlade s predpismi, ktoré upravujú nakladanie s takýmito údajmi. Zmluvné strany sa zaväzujú dôverné informácie ako aj všetky informácie poskytnuté, odovzdané, oznámené, sprístupnené a/alebo akýmkoľvek iným spôsobom získané Zmluvnými stranami na základe tejto Rámcovej dohody a/alebo v akejkoľvek súvislosti s Rámcovou dohodou udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením, a to i po ukončení platnosti a účinnosti Rámcovej dohody. Zmluvná strana nie je oprávnená bez predchádzajúceho písomného súhlasu druhej Zmluvnej strany dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia Predmetu tejto Rámcovej dohody, a to ani po ukončení platnosti a účinnosti Rámcovej dohody, s výnimkou prípadu ich poskytnutia, odovzdania, oznámenia alebo sprístupnenia:
   1. odborným poradcom Zmluvnej strany (vrátane právnych, účtovných, daňových a iných poradcov, alebo audítorov), ktorí sú buď viazaní všeobecnou profesionálnou povinnosťou mlčanlivosti stanovenou alebo uloženou zákonom alebo sú povinní zachovávať mlčanlivosť na základe písomnej dohody so Zmluvnou stranou,
   2. subdodávateľom, ak sa subdodávateľ podieľa na plnení podľa tejto Rámcovej dohody, a ak je to potrebné pre účely plnenia povinností podľa tejto Rámcovej dohody, pričom subdodávateľ musí byť viazaný minimálne rovnakým rozsahom povinností vo vzťahu k ochrane dôverných informácií, ako sú viazané Zmluvné strany podľa tejto Rámcovej dohody,
   3. inej osobe na ktorej sa písomne dohodli Zmluvné strany,
   4. iným osobám ak táto povinnosť vyplýva z platných právnych predpisov.
6. Povinnosť Zmluvných strán zachovávať mlčanlivosť o dôverných informáciách sa nevzťahuje na informácie, ktoré:
   1. boli zverejnené už pred podpisom tejto Rámcovej dohody, čo musí byť preukázateľné na základe poskytnutých podkladov, ktoré túto skutočnosť dokazujú,
   2. sa stanú všeobecne a verejne dostupné po podpise tejto Rámcovej dohody z iného dôvodu ako z dôvodu porušenia povinností podľa tejto Rámcovej dohody, čo musí byť preukázateľné na základe poskytnutých podkladov, ktoré túto skutočnosť dokazujú,
   3. majú byť sprístupnené na základe povinnosti stanovenej zákonom, rozhodnutím súdu, prokuratúry alebo iného oprávneného orgánu verejnej moci, pričom v tomto prípade Zmluvná strana, ktorá je povinná informácie sprístupniť, bezodkladne doručí druhej Zmluvnej strane písomné oznámenie o tejto skutočnosti ešte pred sprístupnením týchto informácií,
   4. boli získané Zmluvnou stranou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie.
7. Zmluvné strany súhlasia s tým, že budú komunikovať aj prostredníctvom elektronickej pošty uvedomujúc si, že výmena informácií v tejto forme nesie riziko prezradenia dôverných informácií neautorizovaným osobám. Za účelom minimalizácie tohto rizika Zmluvné strany súhlasia so šifrovaním dát prenášaných elektronickou poštou od Poskytovateľa k Objednávateľovi a naopak, pokiaľ o to ktorákoľvek zo Zmluvných strán požiada. Na šifrovanie údajov budú Zmluvné strany používať produkt WinZip alebo iným obdobným produktom vyhovujúcim požiadavkám na bezpečnosť. Heslo musí mať minimálne osem znakov a musí byť dohodnuté, vrátane spôsobu jeho používania, Projektovými manažérmi.
8. Zmluvné strany vyhlasujú, že pokiaľ príslušné právne predpisy neustanovia inak, výsledky činnosti Poskytovateľa pri poskytovaní Služieb nebudú predmetom práva duševného vlastníctva. Ak v zmysle platných všeobecne záväzných právnych predpisov Slovenskej republiky výsledok činnosti Poskytovateľa pri poskytovaní Služieb (vrátane jeho zamestnancov, zamestnancov jeho subdodávateľov, iných osôb alebo akýchkoľvek tretích osôb, ktoré na poskytnutie Služieb použil) bude chránený ako autorské dielo, momentom prevzatia Služby, t. j. podpísaním akceptačného protokolu oboma Zmluvnými stranami, Poskytovateľ bezodplatne poskytuje Objednávateľovi výhradnú licenciu v neobmedzenom rozsahu na akékoľvek všeobecne záväznými právnymi predpismi vymedzené dovolené použitie tohto autorského diela po celú dobu trvania autorských práv (ďalej len „**Autorská** **licencia**“).Odplata za poskytnutie Autorskej licencie jezahrnutáv Odplate zadanú Službu.Objednávateľ v rozsahu Autorskej licencie je oprávnený udeliť tretím osobám sublicenciu, ako aj postúpiť ju na tretiu osobu. Za prípadné nároky tretích osôb z dôvodu poskytnutia Autorskej licencie Objednávateľovi zodpovedá Poskytovateľ.
9. Hmotne zachytený výsledok činnosti Poskytovateľa pri poskytovaní Služieb alebo jeho časť sa stáva po jeho akceptovaní, t. j. po podpísaní akceptačného protokolu zástupcami oboch Zmluvných strán, vlastníctvom Objednávateľa.
10. **Povinnosti a zodpovednosť Poskytovateľa**
11. Poskytovateľ je povinný realizovať Služby riadne a včas a v súlade s podmienkami dohodnutými v tejto Rámcovej dohode a v Objednávke. Služby sú poskytnuté riadne, pokiaľ sú poskytnuté v súlade s touto Rámcovou dohodou, najmä v súlade s Prílohou č. 1 tejto Rámcovej dohody a v súlade s príslušnou Objednávkou. Služby sú poskytnuté včas pokiaľ sú poskytnuté v termíne stanovenom v Objednávke.
12. Poskytovateľ je povinný realizovať Služby v súlade so všeobecne záväznými právnymi predpismi a inými normami platnými v Slovenskej republike.
13. Poskytovateľ je povinný postupovať pri poskytovaní Služieb s odbornou starostlivosťou a poskytnúť Služby na základe informácií poskytnutých Objednávateľom podľa svojich najlepších schopností a v súlade s podmienkami tejto Rámcovej dohody.
14. Poskytovateľ nie je zodpovedný za informácie poskytnuté Objednávateľom, podnikne však všetky odôvodnené kroky na to, aby vyhodnotil presnosť informácií. Zodpovednosť Poskytovateľa sa nevzťahuje na škody, ku ktorým by mohlo dôjsť následkom podvodu alebo akéhokoľvek úmyselného trestného činu spôsobeného Objednávateľom alebo jeho zamestnancami.
15. Poskytovateľ je povinný poskytnúť súčinnosť pri vykonávaní finančnej kontroly, vnútorného auditu a vládneho auditu orgánov verejnej správy podľa zákona č. 357/2015 Z. z. o finančnej kontrole a audite a o zmene a doplnení niektorých zákonov a pri vykonávaní kontroly orgánmi Európskej únie.
16. Poskytovateľ berie na vedomie, že Odplata za poskytnuté Služby je prostriedkom vyplateným zo štátneho rozpočtu Slovenskej republiky. Poskytovateľ berie na vedomie, že na použitie týchto prostriedkov, kontrolu ich použitia a ich vymáhanie v prípade porušenia finančnej disciplíny sa vzťahuje režim upravený v osobitných predpisoch (napríklad zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákon č. 357/2015 Z. z. o finančnej kontrole a audite a o zmene a doplnení niektorých zákonov).
17. **Povinnosti a zodpovednosť Objednávateľa**
18. Objednávateľ sa zaväzuje poskytnúť Poskytovateľovi všetky potrebné dokumenty a závažné informácie, požadované pre včasnú realizáciu Služieb.
19. Objednávateľ je povinný zabezpečiť Poskytovateľovi primeranú súčinnosť uvedenú v bode 8.11.3 tohto článku Rámcovej dohody. Ak Objednávateľ preukázateľne neposkytne Poskytovateľovi primeranú súčinnosť, preukázateľne neposkytne potrebné dokumenty a závažné informácie týkajúce sa predmetu tejto Rámcovej dohody včas, v tomto prípade môže dôjsť k posunutiu termínov realizácie Služieb podľa príslušnej Objednávky, o čom sa vyhotoví písomný záznam podpísaný zástupcami oboch Zmluvných strán.
20. Objednávateľ sa zaväzuje poskytnúť Poskytovateľovi primeranú súčinnosť potrebnú pre riadne a včasné poskytovanie Služieb.
21. Súčinnosťou Objednávateľa sa na účely tejto Rámcovej dohody rozumie:
    1. poskytnutie potrebných technických špecifikácií,
    2. poskytnutie potrebných procesných schém,
    3. informácie o zmluvných záväzkoch voči tretím osobám, ak sa týkajú plnenia predmetu tejto Rámcovej dohody,
    4. zabezpečenie spolupráce so svojimi zamestnancami, ako aj zamestnancami tretej strany, ktorí sa prípadne budú podieľať na preberaní výstupov Služieb podľa tejto Rámcovej dohody,
    5. zabezpečenie podpory a údržby HW a SW infraštruktúry v nasledovnom rozsahu: Sieťová infraštruktúra, vrátane pripojenia infraštruktúry do internetu.

**Článok IX.**

**Postúpenie práv**

1. Poskytovateľ ani Objednávateľ nie sú oprávnení postúpiť na inú osobu v celku alebo z časti svoje práva a povinnosti z tejto Rámcovej dohody bez predchádzajúceho písomného súhlasu druhej Zmluvnej strany.
2. Objednávateľ je oprávnený poskytnúť výstupy poskytnutých Služieb podľa Prílohy č. 1 tejto Rámcovej dohody aj organizáciám v zriaďovateľskej pôsobnosti Objednávateľa v rámci rezortu geodézie, kartografie a katastra, alebo osobám, ktoré Objednávateľ riadi a kontroluje v zmysle platných právnych predpisov.

**Článok X.**

**Omeškanie Zmluvných strán a vyššia moc**

1. Pri omeškaní Poskytovateľa s realizáciou Služieb podľa čl. V bod 5.14 tejto Rámcovej dohody (s výnimkou vyššej moci) alebo pri porušení akejkoľvek povinnosti vyplývajúcej z tejto Rámcovej dohody Poskytovateľom, má Objednávateľ nárok na zmluvnú pokutu vo výške 0,05 % z ceny uvedenej v článku VI bod 6.1 tejto Rámcovej dohody, a to za každý aj začatý deň omeškania alebo v prípade porušenia povinností vyplývajúcich z tejto Rámcovej dohody za každé jednotlivé porušenie.
2. V prípade omeškania Objednávateľa s úhradou faktúry má Poskytovateľ právo uplatniť úrok z omeškania vo výške stanovenej príslušnými právnymi predpismi.
3. Zmluvné strany sa dohodli, že zmluvná pokuta sa uplatňuje formou faktúry. Lehota na zaplatenie zmluvnej pokuty je pätnásť (15) kalendárnych dní odo dňa doručenia faktúry na zaplatenie zmluvnej pokuty príslušnej Zmluvnej strane. Zmluvné strany sa dohodli, že uplatnením nároku na zaplatenie zmluvnej pokuty podľa predchádzajúcej vety nie je dotknuté právo dotknutej Zmluvnej strany na náhradu škody v celom jej rozsahu (a teda aj škody presahujúcej zmluvnú pokutu), ktorá vznikla v dôsledku porušenia povinnosti porušujúcej Zmluvnej strany zabezpečenej zmluvnou pokutou.
4. Ak sa počas plnenia Rámcovej dohody Poskytovateľ stretne s okolnosťami ohrozujúcimi včasnú realizáciu Služieb, Poskytovateľ ihneď písomne oznámi Objednávateľovi takú skutočnosť, spolu s predpokladanou dĺžkou trvania oneskorenia a jeho príčinou(-ami). Zmluvné strany budú postupovať podľa článku XI. bod 11.6 tejto Rámcovej dohody, pričom nárok na uplatnenie sankcie podľa bodov 10.1 a 10.2 zostáva zachovaný.
5. Zmluvné strany zodpovedajú za škody vzniknuté porušením povinnosti vyplývajúcich z tejto Rámcovej dohody v súlade so všeobecnými záväznými právnymi predpismi platnými v Slovenskej republike.
6. Zmluvné strany nie sú zodpovedné za omeškanie v plnení alebo iné neplnenie povinností podľa tejto Rámcovej dohody, ktoré je dôsledkom udalosti vyššej moci, pokiaľ výskyt takejto okolnosti bez zbytočného odkladu písomne oznámi druhej Zmluvnej strane. Vyššou mocou sa rozumie každá vonkajšia udalosť alebo okolnosť výnimočného a neodvratného charakteru, ktorú Zmluvné strany nemohli rozumne predvídať pri podpisovaní Rámcovej dohody, a ktorá znemožňuje realizáciu Predmetu tejto Rámcovej dohody alebo jeho časti (napr. živelné pohromy, vojna, občianske nepokoje, zemetrasenie a pod.)
7. Nemožnosť Zmluvnej strany plniť svoje povinnosti podľa Rámcovej dohody v dôsledku vyššej moci nebude považovaná za porušenie Rámcovej dohody, ak Zmluvná strana dotknutá vyššou mocou:
   1. prijala všetky rozumné opatrenia a vynaložila náležitú starostlivosť s cieľom splniť svoje povinnosti podľa tejto Rámcovej dohody, a
   2. bez zbytočného odkladu, najneskôr však do 5 pracovných dní po vzniku Vyššej moci, písomne oznámila druhej Zmluvnej strane existenciu Vyššej moci.
8. Zmluvná strana, ktorej bolo znemožnené plniť svoje povinnosti podľa tejto Rámcovej dohody v dôsledku Vyššej moci, za predpokladu splnenia podmienok uvedených v bode 10.7 písm. a) a b) tohto článku Rámcovej dohody, nezodpovedá za škody takto vzniknuté.
9. Za predpokladu splnenia podmienok uvedených v bode 10.7 písm. a) a b) tohto článku Rámcovej dohody sa lehota na splnenie povinnosti Zmluvnej strany predlžuje o čas, počas ktorého je jej znemožnené Vyššou mocou splniť túto svoju povinnosť.
10. Dojednania podľa bodov 9.6 až 9.8 tohto článku tejto Rámcovej dohody sa nepoužijú, ak vyššia moc vznikla až v čase, keď povinná Zmluvná strana bola v omeškaní s plnením svojej povinnosti.
11. Zmluvná strana dotknutá vyššou mocou je povinná oznámiť druhej Zmluvnej strane zánik vyššej moci do piatich (5) pracovných dní od jej zániku.
12. Za prípad vyššej moci sa nepovažuje platobná neschopnosť ktorejkoľvek Zmluvnej strany alebo jej subdodávateľov.

**Článok XI.**

**Trvanie a ukončenie Rámcovej dohody**

1. Táto Rámcová dohoda sa uzatvára na dobu určitú, a to na štyridsaťosem (48) mesiacov odo dňa nadobudnutia jej účinnosti. Táto Rámcová dohoda končí aj pred uplynutím doby uvedenej v prvej vete tohto bodu, a to vyčerpaním maximálnej celkovej ceny za celý predmet Rámcovej dohody podľa článku V, bod 5.1 tejto Rámcovej dohody.
2. Zmluvné strany môžu predčasne ukončiť túto Rámcovú dohodu aj na základe písomnej dohody Zmluvných strán alebo jednostranne písomne odstúpiť od Rámcovej dohody alebo Rámcovú dohodu písomne vypovedať.
3. Pokiaľ sa ktorákoľvek Zmluvná strana dozvie, že druhá Zmluvná strana je v omeškaní alebo si neplní akýkoľvek záväzok vyplývajúci z tejto Rámcovej dohody, je povinná písomne o tomto porušení Rámcovej dohody upovedomiť druhú Zmluvnú stranu a uviesť lehotu, v ktorej je druhá Zmluvná strana povinná uvedené porušenie Rámcovej dohody odstrániť.
4. Pokiaľ nedôjde k odstráneniu uvedeného stavu v lehote podľa bodu 11.3 tohto článku Rámcovej dohody, je Zmluvná strana, ktorej práva vyplývajúce z tejto Rámcovej dohody boli porušené, oprávnená od Rámcovej dohody odstúpiť.
5. Objednávateľ je oprávnený odstúpiť od Rámcovej dohody aj v prípade, ak
   1. bude v zmysle príslušných právnych predpisov vyhlásený na majetok Poskytovateľa konkurz alebo ak bude povolená reštrukturalizácia alebo
   2. vznikne reálna hrozba oprávneného konkurzu na majetok Poskytovateľa alebo oprávnená hrozba reštrukturalizácie, a to z dôvodu existencie zákonných podmienok pre začatie konkurzného konania alebo konania o povolení reštrukturalizácie podľa účinnej právnej úpravy alebo ak sa Poskytovateľa dostane do likvidácie.
   3. Poskytovateľ sa dostane do omeškania o viac ako 30 dní s plnením akejkoľvek podstatnej povinnosti podľa tejto Rámcovej dohody a neodstráni tento nedostatok ani v dodatočnej lehote podľa bodu 11.3. tohto článku Rámcovej dohody poskytnutej mu písomne za týmto účelom Objednávateľom,
   4. preukáže sa, že Poskytovateľ v ponuke predložil nepravdivé doklady alebo uviedol nepravdivé, neúplné alebo skreslené údaje alebo informácie, na základe ktorých bol vyhodnotený ako úspešný v zadávaní zákazky a bola s ním uzavretá táto Rámcová dohoda,
   5. Poskytovateľ oznámi Objednávateľovi, že nie je z objektívnych alebo subjektívnych dôvodov schopný plniť túto Rámcovú dohodu,
   6. zmenili sa okolnosti, za ktorých sa táto Rámcová dohoda uzavrela alebo ak sa v priebehu plnenia tejto Rámcovej dohody vyskytli dôvody hodné osobitného zreteľa, pre ktoré nemožno od Objednávateľa požadovať, aby v plnení tejto zmluvy pokračoval,
   7. nebol Poskytovateľ a/alebo jeho subdodávateľ v čase uzatvorenia Rámcovej dohody zapísaný v registri partnerov verejného sektora alebo ak bol vymazaný z registra partnerov verejného sektora, alebo ak mu bol právoplatne uložený zákaz účasti podľa § 182 ods. 3 písm. b) zákona o VO podľa č. XII bodu 12.7 tejto Rámcovej dohody.
6. Ak sa predmet plnenia stane nemožným z dôvodu vyššej moci na dobu dlhšiu ako 45 dní, Zmluvná strana, ktorá sa bude chcieť odvolať na vyššiu moc, písomne požiada druhú Zmluvnú stranu o úpravu zmluvy vo vzťahu k predmetu, cene a času plnenia. Ak nedôjde k dohode o zmene realizácie Služieb alebo na inej úprave vzájomných vzťahov v 90-dňovej lehote odo dňa doručenia oznámenia/žiadosti, má ktorákoľvek Zmluvná strana právo odstúpiť od tejto Rámcovej dohody. Účinky odstúpenia nastanú dňom doručenia písomného oznámenia o odstúpení druhej zmluvnej strane.
7. V prípade odstúpenia od Rámcovej dohody nie sú si Zmluvné strany povinné vrátiť dovtedy poskytnuté plnenia.
8. Odstúpenie od Rámcovej dohody je účinné dňom doručenia písomného odstúpenia od Rámcovej dohody druhej Zmluvnej strane. Odstúpenie od Rámcovej dohody musí mať písomnú formu a musí sa v ňom uviesť dôvod odstúpenia. Odstúpením od Rámcovej dohody nezanikajú nároky na zaplatenie zmluvných pokút a nezaniká ani nárok na náhradu škody.
9. Túto Rámcovú dohodu môže písomne vypovedať ktorákoľvek zo Zmluvných strán aj bez uvedenia dôvodu. Výpovedná lehota je tri (3) mesiace a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej Zmluvnej strane.
10. V prípade predčasného ukončenia Rámcovej dohody zo strany Objednávateľa má Poskytovateľ nárok na úhradu faktúry za tú časť Služieb, ktoré boli poskytnuté Objednávateľovi pred ukončením Rámcovej dohody a boli akceptované Objednávateľom podpisom akceptačného protokolu v súlade s touto Rámcovou dohodou a Objednávkou.

**Článok XII.**

**Pracovný tím**

1. Poskytovateľ garantuje dostupnosť členov pracovného tímu, ktorí sa budú podieľať na poskytovaní Služieb podľa potrieb Objednávateľa a pre účely konkrétneho projektu. V prípade, ak by sa ktorýkoľvek člen pracovného tímu nemohol dostaviť v požadovanom čase na výkon funkcie na projekte alebo na poskytnutie Služby, Poskytovateľ sa zaväzuje nahradiť takéhoto člena tímu novým členom rovnakej kvality so zodpovedajúcimi vedomosťami a znalosťami problematiky po odsúhlasení Objednávateľom.
2. Poskytovateľ je povinný najneskôr do desiatich (10) dní odo dňa nadobudnutia účinnosti tejto Rámcovej dohody predložiť Objednávateľovi písomný zoznam členov pracovného tímu, ktorí sa budú podieľať na poskytovaní Služieb podľa tejto Rámcovej dohody. V prípade akejkoľvek zmeny v zozname členov pracovného tímu je Poskytovateľ povinný túto zmenu písomne oznámiť Objednávateľovi do piatich (5) pracovných dní odo dňa keď zmena nastala. Komunikácia týkajúca sa zoznamu členov pracovného tímu bude prebiehať medzi Projektovými manažérmi Zmluvných strán.
3. Poskytovateľ sa zaväzuje poskytovať predmet Rámcovej s využitím osôb, prostredníctvom ktorých preukazoval splnenie podmienok účasti v zadávaní zákazky na uzavretie tejto Rámcovej dohody, menovite prostredníctvom:

kľúčový expert č. 1: ...........................,

kľúčový expert č. 2: ...........................,

kľúčový expert č. 3: ...........................,

kľúčový expert č. 4: ...........................,

1. Poskytovateľ je povinný písomne oznámiť oprávnenému zástupcovi Objednávateľa uvedenému v bode 14.5 písm. a) tejto Rámcovej dohody akúkoľvek zmenu v osobách uvedených vyššie. Poskytovateľ je oprávnený zmeniť a/alebo nahradiť vyššie uvedené osoby len na základe písomného súhlasu Objednávateľa, pričom nové/náhradné osoby musia spĺňať minimálne požiadavky stanovené objednávateľom v rámci podmienok účasti v zadávaní zákazky na uzavretie tejto Rámcovej dohody.
2. Poskytovateľ sa zaväzuje poskytovať predmet Rámcovej dohody sám alebo prostredníctvom subdodávateľa riadne a včas v súlade s touto Rámcovou dohodou, jej prílohami a výzvou/výzvami na plnenie. Poskytovateľ nesmie Plnenie podľa tejto Rámcovej dohody ako celok odovzdať na realizáciu inému subjektu. Časť predmetu Plnenia môže Poskytovateľ odovzdať na realizáciu svojmu subdodávateľovi, pričom je povinný túto skutočnosť písomne oznámiť Objednávateľovi v súlade s ust. bodu 11.10 tejto Rámcovej dohody. V prípade, že Poskytovateľ využije na plnenie predmetu Rámcovej dohody svojho subdodávateľa, má Poskytovateľ voči Objednávateľovi rovnakú zodpovednosť za poskytovanie predmetu Rámcovej dohody a za prípadné škody, náklady a únik dôverných informácií spôsobený subdodávateľom, ako by plnil tieto záväzky sám.
3. Poskytovateľ je povinný pri výbere subdodávateľa postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
4. Poskytovateľ, jeho subdodávatelia a subdodávatelia podľa zákona o registri partnerov verejného sektora musia byť v súlade s § 11 ods. 1 zákona o VO zapísaní v registri partnerov verejného sektora podľa zákona o registri partnerov verejného sektora v čase uzatvorenia tejto Rámcovej dohody. Objednávateľ neuzatvorí zmluvu s Poskytovateľom, ak v čase uzatvorenia zmluvy nebude mať on, jeho subdodávatelia alebo subdodávatelia podľa zákona o registri partnerov verejného sektora splnenú podmienku zápisu v registri partnerov verejného sektora alebo ak Poskytovateľovi bude uložený zákaz účasti podľa § 182 ods. 3 písm. b) zákona o VO.
5. Poskytovateľ sa zaväzuje, že zabezpečí, aby členovia pracovného tímu pri plnení tejto Rámcovej dohody v objektoch Objednávateľa dodržiavali všetky všeobecne záväzné právne predpisy vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy Objednávateľa, o ktorých ho Objednávateľ preukázateľne oboznámil, najmä predpisy o vstupe do objektov Objednávateľa a prístupe k bezpečnosti systémov, a aby sa riadili organizačnými pokynmi oprávnených zamestnancov Objednávateľa, o ktorých ich Objednávateľ preukázateľne poučil. Nárok na náhradu škody spôsobenej Objednávateľovi tým nie je dotknutý a bude uhradený v plnej výške vzniknutej škody.
6. Objednávateľ má právo požiadať Poskytovateľa o zmenu subdodávateľa vybratého Poskytovateľom, ak má na to závažné dôvody (napr. nekvalitne realizované plnenia konkrétnym subdodávateľom na predchádzajúcich zákazkách a pod.). Poskytovateľ je povinný žiadosti Objednávateľa podľa predchádzajúcej vety bezodkladne vyhovieť a zmeniť subdodávateľa.
7. Poskytovateľ je povinný počas plnenia tejto Rámcovej dohody Objednávateľovi najneskôr
   1. v čase jej uzavretia uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia,
   2. v deň, ktorý bezprostredne nasleduje dňu, kedy nastala zmena oznámiť akúkoľvek zmenu údajov o subdodávateľovi,
   3. v deň, ktorý predchádza dňu, v ktorom nastane (akákoľvek) zmena subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má Poskytovateľ v úmysle zadať subdodávateľovi, údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
8. Objednávateľ vyžaduje, aby každý subdodávateľ spĺňal podmienky účasti týkajúce sa osobného postavenia v zmysle zákona o VO a neexistovali u neho dôvody na vylúčenie podľa § 40 ods. 6 písm. a) až h) a ods. 7 zákona o VO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu Rámcovej dohody, ktorý má subdodávateľ plniť.
9. Ak navrhovaný subdodávateľ nespĺňa podmienky účasti uvedené v bode 1.11 tejto Rámcovej dohody, Objednávateľ písomne požiada Poskytovateľa o jeho nahradenie. Poskytovateľ doručí návrh nového subdodávateľa do piatich pracovných dní odo dňa doručenia žiadosti podľa prvej vety, ak Objednávateľ neurčil dlhšiu lehotu.
10. Ak Poskytovateľ kedykoľvek počas plnenia zmluvy nahradí niektorého zo svojich subdodávateľov, nový subdodávateľ musí spĺňať podmienky podľa bodu 11.11 tejto Rámcovej dohody (t. j. podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až h) a ods. 7 zákona o VO).

**Článok XIII.**

**Komunikačný jazyk**

1. Komunikačným jazykom medzi Zmluvnými stranami pri plnení Predmetu tejto Rámcovej dohody je slovenský jazyk, pričom v slovenskom jazyku budú aj všetky písomné materiály vypracované Poskytovateľom pri plnení predmetu tejto Rámcovej dohody, pokiaľ nebude Zmluvnými stranami písomne dohodnuté inak.

**Článok XIV.**

**Doručovanie**

1. Zmluvné strany sa dohodli, že akákoľvek písomnosť doručovaná v súvislosti s touto Rámcovou dohodou sa považuje za doručenú druhej Zmluvnej strane v prípade doručovania prostredníctvom:
2. faxu, okamihom vytlačenia potvrdenia o odoslaní faxovej správy z faxu použitého odosielateľom, ktoré potvrdí doručenie zasielanej písomnosti na číslo faxu príjemcu za predpokladu odoslania faxu do 15.00 hod. v pracovný deň inak v nasledujúci pracovný deň; alebo
3. elektronickej pošty (ďalej len „e–mail“) dňom, kedy Zmluvná strana, ktorá prijala e-mail od odosielajúcej Zmluvnej strany, potvrdila jeho prijatie odoslaním potvrdzujúceho e-mailu odosielajúcej Zmluvnej strane (ďalej len „potvrdenie o prijatí e-mailu“). Prijímajúca Zmluvná strana je povinná doručiť odosielajúcej Zmluvnej strane potvrdenie o prijatí e-mailu do 12 hodín, inak sa bude takýto email považovať za nedoručený, alebo
4. pošty, kuriérom alebo osobného doručovania (na strane Objednávateľa výlučne do podateľne), doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej Zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej Zmluvnej strany, ak sa na tomto mieste Zmluvná strana v čase doručenia zdržuje. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou Zmluvnej strane, alebo v ktorý je na zásielke, doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
5. Pre potreby doručovania prostredníctvom elektronickej pošty (e–mail) sa použije

adresa Objednávateľa [oibkr@skgeodesy.sk](mailto:oibkr@skgeodesy.sk)

adresa Poskytovateľa: .................................

Pre potreby doručovania prostredníctvom faxu sa použije:

faxové číslo Objednávateľa +421 2 434 281 30

faxové číslo Poskytovateľa: .................................

1. Pre potreby doručovania prostredníctvom pošty sa použije adresa sídla Objednávateľa a adresa Poskytovateľa uvedená v článku I. tejto Rámcovej dohody; ibaže odosielajúcej Zmluvnej strane adresát písomnosti písomne oznámil novú adresu sídla, prípadne inú novú adresu určenú na doručovanie písomností. V prípade akejkoľvek zmeny adresy určenej na doručovanie písomností na základe Rámcovej dohody alebo v súvislosti s Rámcovou dohodou sa príslušná Zmluvná strana zaväzuje o zmene adresy bezodkladne písomne informovať druhú Zmluvnú stranu; v takomto prípade je pre doručovanie rozhodujúca nová adresa riadne oznámená Zmluvnej strane pred odosielaním písomnosti.
2. Zmluvné strany sa zároveň dohodli, že písomnosti týkajúce sa zániku alebo zmeny Rámcovej dohody musia byť doručované výhradne poštou ako doporučená zásielka, kuriérom alebo osobne do podateľne.
3. Na účely plnenia tejto Rámcovej dohody sa Zmluvné strany dohodli na nasledovných kontaktných osobách:
   1. Oprávnení zástupcovia Objednávateľa sú:
   * Kontaktná osoba vo veciach obchodných a zmluvných (ďalej aj „Projektový manažér“): ......................, tel.: ......................, e-mail: ......................, funkcia ......................;
   * Kontaktná osoba vo veciach technických: ......................, tel.: ......................, e-mail: ......................, funkcia ......................;

Zmluvné strany sa dohodli, že určenie a zmena osôb je vo výlučnej kompetencii Objednávateľa. Zmena v týchto osobách sa stáva účinnou dňom doručenia písomného oznámenia Poskytovateľovi.

* 1. Oprávnení zástupcovia Poskytovateľa sú:
  + Kontaktná osoba vo veciach obchodných a zmluvných (ďalej aj „Projektový manažér“):......................, tel.: ......................, e-mail: ......................, funkcia ......................;
  + Kontaktná osoba vo veciach technických: ......................, tel.: ......................, e-mail: ......................, funkcia ......................;

Zmluvné strany sa dohodli, že určenie a zmena osôb je vo výlučnej kompetencii Poskytovateľa. Zmena v týchto osobách sa stáva účinnou dňom doručenia písomného oznámenia Objednávateľovi.

**Článok XV.**

**Záverečné ustanovenia**

1. Táto Rámcová dohoda sa spravuje Obchodným zákonníkom a na základe dohody Zmluvných strán, najmä primeranou aplikáciou ust. § 536 a nasl. Obchodného zákonníka ako aj ďalšími príslušnými ustanoveniami právnych predpisov Slovenskej republiky.
2. Práva a povinnosti touto Rámcovou dohodou zvlášť neupravené sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky.
3. Táto Rámcová dohoda môže byť s výnimkou zmeny kontaktných údajov Zmluvných strán zmenená len obojstrannými písomnými číslovanými zmluvnými dodatkami v súlade s ust. § 18 zákona o VO. Akékoľvek iné zápisy a protokoly sa nepovažujú za zmenu Rámcovej dohody.
4. Neoddeliteľnou súčasťou Rámcovej dohody sú:
5. Príloha č. 1 – Opis predmetu Rámcovej dohody,
6. Príloha č. 2 – Cenník,
7. Príloha č. 3 – Ponuka Poskytovateľa predložená v zadávaní zákazky, ktorej výsledkom bolo uzavretie tejto Rámcovej dohody,
8. Príloha č. 4 – Zoznam subdodávateľov *(ak sa uplatňuje),*
9. Príloha č. 5 – Vzor Výkazu prác.

sú takto označené a podpísané Zmluvnými stranami.

1. Ak niektoré ustanovenia Rámcovej dohody nie sú celkom alebo sčasti účinné alebo neskôr stratia účinnosť, nie je tým dotknutá platnosť ostatných ustanovení. Namiesto neúčinných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu Rámcovej dohody, pokiaľ pri uzatváraní Rámcovej dohody Zmluvné strany túto otázku brali do úvahy.
2. Rámcová dohoda nadobúda platnosť dňom jej podpisu Zmluvnými stranami a účinnosť dňom nasledujúcim po dni jej zverejnenia Objednávateľom spôsobom ustanoveným príslušným právnym predpisom.
3. Rámcová dohoda je vyhotovená v piatich rovnopisoch, tri rovnopisy pre Objednávateľa a dva rovnopisy pre Poskytovateľa.
4. Zmluvné strany vyhlasujú, že si Rámcovú dohodu prečítali, jej obsahu porozumeli a na znak toho, že obsah Rámcovej dohody zodpovedá ich skutočnej a slobodnej vôli, ju podpísali.

|  |  |  |  |
| --- | --- | --- | --- |
|  | Objednávateľ |  | Poskytovateľ: |
|  | Úrad geodézie, kartografie a katastra Slovenskej republiky |  |  |
|  | V Bratislave dňa ......................... |  | V ........................ dňa ........................ |
| Podpis: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Podpis: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Meno: | Ing. Mária Frindrichová | Meno: |  |
| Funkcia: | predsedníčka | Funkcia: |  |

***Pozn.:***

*Prílohy zmluvy č. 1 - 4 budú doplnené verejným obstarávateľom pred podpisom zmluvy s úspešným uchádzačom.*

*Príloha č. 1 predstavuje požiadavky verejného obstarávateľa na predmet zákazky tak, ako je uvedený v časti B.1 Opis predmetu zákazky súťažných podkladov.*

*Príloha č. 2 predstavuje cenník uvedený v prílohe č. 1 súťažných podkladov.*

*Príloha č. 3 predstavuje samotnú ponuku úspešného uchádzača/poskytovateľa predloženú vo verejnom obstarávaní, ktorého výsledkom je uzavretie tejto rámcovej dohody.*

*Príloha č. 4 predstavuje zoznam subdodávateľov uvedený v ponuke úspešného uchádzača/poskytovateľa predloženej vo verejnom obstarávaní, ktorého výsledkom je uzavretie tejto rámcovej dohody (ak sa uplatňuje).*

**Príloha č. 5 – VZOR VÝKAZU PRÁC**

**VÝKAZ PRÁC**

Číslo Rámcovej dohody:

Číslo Objednávky:

Výkaz prác za obdobie od: ................................... do: ................................

|  |  |
| --- | --- |
| **Objednávateľ** | Úrad geodézie kartografie a katastra Slovenskej republiky Chlumeckého 2, P.O. Box 57, 82012 Bratislava 212, IČO: 00166260 |
| **Poskytovateľ** |  |

|  |  |  |  |
| --- | --- | --- | --- |
| **Názov** | **Odborné konzultačné služby - Komplexná podpora riadenia IT projektov** | | |
| **Typ Experta** | **Meno a priezvisko Experta** | **Počet**  **osobohodín**  **odpracovaných**  **Expertom pri**  **poskytovaní**  **Služieb** | **Podrobný popis poskytnutých Služieb**  **a projektové výstupy z poskytnutých**  **Služieb** |
|  |  |  |  |
|  |  |  |  |
|  |  |  |  |
|  |  |  |  |

V ................................, dňa .................................

.................................................

Poskytovateľ

(Meno, podpis a pečiatka oprávneného zástupcu Poskytovateľa)